Årsmelding 2016 – Møre og Romsdal SV

Dette er sakene vi på sist årsmøte valgte å ha hovedfokus på i 2016

* Aktivisere flest mulig lokallag – forberede dem på stortingsvalgkampen
* God og relevant informasjon på nettsidene og i sosiale medier
* Rekruttering/ vervekampanje - mål: over 400 medlemmr
* Politiske kontakter og nye aktivister på minst en landskonferanse
* Lokal- og fylkeslag må engasjere seg i arbeidsprogram prosessen fram mot landsmøtet i 2017.
* Representantskapsmøte/nominasjonsmøte i september
* Skolering av/møte med medlemmer i alle kommuner der SV har lokallag
* Sørge for gode regionale arrangement i fylket
* Utforme valgkampstrategi
* Støtte det politiske arbeidet i fylkestingsgruppa
* Delta på flest mulig politiske debatter
* Støtte SU-laga i fylket
* Pleie kontakt med andre lag og organisasjoner
* Politiske saker/ bruke merkedagene 8.mars og 1. mai til fokus på SV-saker (saker: Næring, miljø, utdanning, feminisme, det offentlige velferdssystemet, helse, samferdsel, arbeidsliv, forskjellssamfunnet, mottak av flyktninger, internasjonal solidaritet og EØS-motstand)

## Tillitsvalgte:

Styret har i 2016 bestått av:

Kim Thoresen-Vestre (leder) MOLDE

Line Karlsvik (nestleder) KRISTIANSUND

Oddrun Årflot (kasserer) SUNNDAL

Eldar Høidal SYKKYLVEN

Anders Lindbeck ÅLESUND

Ingrid Opedal VOLDA

SU

1.vara: Laila Nøsen FRÆNA

2.vara: Marte Skrede Hide HERØY

3.vara: Dagrun Vikesland NORDDAL

4.vara: Randi Rasmussen Bjørlo KRISTIANSUND

Politiske kontakter:

Miljøpolitisk kontakt: Ingrid Opedal

Fagpolitisk kontakt: Viggo Jordahl

Kvinnepolitisk kontakt: Line Karlsvik

Internasjonal kontakt: Andreas Outzen

EØS-kontakt: Skafti Helgason

Næringspolitisk kontakt: Eldar Høidal

LHBT-kontakt: Kim Thoresen-Vestre

Av sentrale verv utenom landsstyret er Ingrid Opedal valgt til medlem i Miljøpolitisk utvalg, Gunnar Strøm er medlem i Kulturpolitisk Nettverk og Oddrun Årflot er medlem i EØS-utvalgetsentralt.

# Organisatorisk:

Her skal man beskrive styrets arbeid og de viktigste aktivitetene det siste året, og evaluere hvordan man har fulgt opp arbeidsplanen.

Årsmøtet ble avholdt på Hotel Alexandra i Molde, den 20.-21.02 2016. Man var redd for dårlig oppmøte på grunn av at det ble lagt til vinterferien, men fylkesårsmøtet var like godt besøkt som foregående år med mellom 35 og 40 delegater. Partisekretær Kari Elisabeth Kaski innleda fra SV sentralt, mens Svein Oppegaard, direktør for område arbeidslivspolitikk i NHO, var invitert som ekstern innleder. Internasjonal politisk kontakt Andreas Outzen innleda om TTIP og TISA. Borghild Moe fra Utdanningsforbundet, Arnt Silseth fra Fagforbundet, Øystein Folden fra Naturvernforbundet, Thor Due fra Natur og Ungdom (på Skype fra demonstrasjonen på Engebøfjellet) og Cecilie Søllesvik fra Fellesforbundet holdt hilsningstaler til SV.

Følgende uttalelser ble vedtatt: Bygg nye kystvaktskip og ferjer, Skadelege bokstavar: Mot TTIP, TISA og EØS, SV svikter aldri i homopolitikken/ familiepolitikken, Ja til klimahandling, nei til nye leiteområde, Framtidsfylket Møre og Romsdal, Ja til kompetanse, nei til avskilting (om nye krav til lærarane).

Styret har hatt 12 ~~antall~~ møter i 2016 ~~og fram til årsmøtet~~, hvorav to ~~møter var~~ fysiske møter. Styremøtene har i hovedsak foregått over telefon. De fysiske møtene har vært på Vestnes for å legge ned en symbolsk grunnstein~~en~~ for Lyntogstasjonen, samt et i forbindelse med representantskaps/nominasjonsmøtet i Molde.

### Medlemmer:

Fylkeslaget hadde pr 31.12.2016 450 medlemmer, som er en økning på 143 medlemmer i forhold til 2015, eller en økning på 19,4%. Dermed har Møre og Romsdal SV det beste fylkesresultatet i landet med klar margin. Vi har likevel et stort antall medlemmer som ikke betaler kontingenten, og vi opplever dermed ved inngangen av hvert år at en del medlemmer blir slettet fra våre registre. Dette gjald ca. 25 medlemmer ved overgangen til 2017. Lokallag og andre ble satt til å ringe medlemmer som ikke hadde betalt, og fylkessekretæren har koordinert dette arbeidet. Lokallagene gjorde en fantastisk jobb med å ringe til sine medlemmer, et arbeid som hindret mange medlemmer som ikke hadde betalt på to år i å falle ut av våre medlemslister.

### Økonomi:

Høsten 2016 undertegnet Møre og Romsdal SV, sammen med Sogn og Fjordane SV og Hordaland SV, ny sekretæravtale for Vestlandet, gjeldende fra høsten 2016 til høsten 2019. Dette gjør at vi ved utgangen av 2016 har en mye mer oversiktlig økonomi enn vi hadde ved inngangen av året. Vi har fått økte inntekter fra medlemskontingent, gaver og partiskatt. Det har vært mindre aktivitet enn budsjettert. Sammenlagt gir dette et større bidrag til valgkampfondet enn hva som var forventet.

For regnskapstall, se dokumenter fra regnskapsfører.

### 2016 SV i media:

Det er registrert 663 saker i mediene i Møre og Romsdal der SV er nevnt. Her er et utdrag av overskriftene

Januar:
SV mener Sandberg svikter kystbefolkningen- Romsdals Budstikke
Slik vil de jobbe politisk for barneavdelinga- Tidens Krav
Februar:
Bygg nye kystvaktskip og ferjer- Vikebladet Vestposten
Ja til kompetanse, nei til avskilting av lærerne - Romsdals Budstikke
Mars:
Det handler om solidaritet - Sunnmørsposten
Kvinnedag med fokus på flyktninger- Åndalsnes Avis
Møreaksen: I gode og onde dager, til døden skiller oss ad - Romsdal Budstikke
April:
Vil ha lyntog i stedet for ferjefri E39- NRK
Ja til klimahandling, nei til nye leiteområde- Romsdal Budstikke
Mai:
Refset Solbergregjeringa- Åndalsnes Avis
Regnbue passer til både roser og klippfisk- Romsdals Budstikke
Juni:
SV ut mot John John og miljøpartiet: Er opptatt av kaniner og blomsterkasser - Sunnmørsposten
Vi treng eit sterkt SV- Tidens Krav
August:
SV- Skandale at studieplasser på lærerutdanninfene står tomme- Sunnmørsposten
Forby atomvåpen nå, Børge Brende- Møre Nytt
September:
SV vilha Yvonne Wold fra Rauma på Stortinget- Tidens Krav
Auka ulikskap og hvorfor du bør bry deg- Møre Nytt
Meir sosialisme, takk - Aura Avis
Oktober:
Rikke inn i toppen- Aura Avis
Lyntog no- for klima, distrikt og arbeid- Sunnmørsposten
November:
Fotballmillionærer tjente millioner på barnehag- lokalpolitikerer sjokkert- utdanningsnytt
SV set truga sjøfugl og plastforsøplinga på dagsorden - Vikebladet Vestposten
Desember:
Lakseskatt er nødvendig- Romsdal Budstkke
Inga grunn til applaus- Møre-Nytt
Krever svarom barnehagepenger- Utdanning

### Arrangement:

I mellomvalgsår er det vanligvis færre arrangement enn i valgårene. Dette viser også årsmeldinga fra 2016.

Kvinnedagen 8. mars ble markert flere steder i fylket, men det var i hovedsak lokallagene som organiserte og deltok på arrangementene. Line Karlsvik hold appell i Kristiansand, Rikke Sørdahl holdt appell i Sunndalsøra, Yvonne holdt appell i Rauma, der de ble arrangert kvinnedag med fokus på flyktninger, og Marit Aklestad holdt appell i Ørsta.

Kampanjeuken med tema fordeling: To lokallag, Volda (her var også medlemmer fra Ørsta og Ulstein tilstede) og Molde, hadde skolering med Kim Andre Åsheim. I forbindelse med kampanjen om Forskjells-Norge arrangerte Kristiansund SV åpent møte med Torgeir Knag Fylkesnes på Kaffebrenneriet 23. september. Flere lokallag var tilstede, samt fylkeslederen. Det ble signert høytidelig et forslag fra stortingsrepresentant Knag Fylkesnes om at fisken og ressursene i havet skulle tilhøre folket.

Den internasjonale arbeiderdagen 1.mai ble markert flere steder i fylket. Line stilte i Rauma som fylkesnestleder og kvinnepolitisk kontakt, Ingrid i Sykkylven som fylkesstyremedlem og miljøpolitisk kontakt. Marit Aklestad holdt 1. maitale i Volda. Resten hadde lokale hovedtalere og appellanter.

Verdens miljødag ble markert i Molde 4. juni med Sykkelaksjon gjennom Storgata, klimasang og «hopp i havet»-aksjon. Dette var i samarbeid med miljøpartiene og organisasjonene i byen. Fylkesleder deltok. Den 5. juni markerte Norddal SV verdens miljødag i Valldal, med natursti, sykkel-løype, «dumpster-dining» som er mat laget at det som butikker skulle kaste, «hopp i havet»-aksjon og appell fra SV og kommunens ordfører. Fylkestingsrepresentanten og fylkeslederen deltok, og fylkeslederen holdt appellen.

Volda SV fylte 40 år i høst og markerte jubileet med Salongmøte på Berte Kanutte/ HiVolda, med påfølgende middag med over 40 gjester på en lokal restaurant. Mange lokallag på Sunnmøre deltok på begge deler. Fylkesleder var konferansier på Salongmøtet. Ellers var også fylkesnestleder og fylkestingsrepresentanten tilstede, samt nesten alle medlemmene av fylkesstyret.

Det ble arrangert nominasjonsmøte i sammenheng med representantskapsmøte i Molde den 19. og 20. november. Her var det som på fylkesårsmøtet godt oppmøte og hyggelig sosialt og faglig samvær på Hotel Alexandra. Sentralstyremedlem og faglig leder i SV Siv Karin Kjøllmoen innleda til debatt om den politiske situasjonen.Jørg Westermann fra Norsk Bane AS var inviterte til å innlede om lyntog i flerbrukskonsept. Møtet vedtok viktige uttalelser om Globalskolen, lærertetthet, næringspolitikk og lyntog. Det var satt av tid til regionale samlinger. Det ble valgt kandidater til stortingslisten, og følgende fire kandidater fikk tillit:

1. Yvonne Wold - Rauma SV
2. Anders Lindbeck- Ålesund SV
3. Rikke Sørdahl- Sunndal SV
4. Kim Thoresen-Vestre- Molde SV

Ellers har fylkesstyret hatt jevnlig kontakt med lokallagene i fylket. Flere årsmøter ble besøkt i 2016 av fylkesstyremedlemmer.

### Annen aktivitet:

Vi skaffet oss medieoppslag da vi 2. april la ned en symbolsk grunnstein~~en~~ til Vestnes lyntog-stasjon. Media var ikke tilstede, men pressemeldinger ble sendt ut med bilde. Romsdal Budstikke, Sunnmørsposten og NRKskrev om saken, samt ei lokalavis på Vestnes. https://www.nrk.no/mr/vil-ha-lyntog-i-stedet-for-ferjefri-e39-1.12881618

Både lokal- og fylkeslag har deltatt aktivt i arbeidsprogramprosessen, og mange av innspilla fra Møre og Romsdal er innarbeida i det nye forslaget.

|  |  |
| --- | --- |
| **Følgende aktiviteter skulle bli satsa på:** | **Gjennomføringsgrad**: |
| 1. Få aktivisert flest mulig lokallag. | Medlemmene i Midsund og Nesset er aktivisert av Molde og Sunndal SV. En innsats ble lagt i oppfølging av enkeltmedlemmer i Aure og Sula. Disse 2 flyttet til Kristiansund og Ulsteinvik. Stranda er også jobba med uten håndfast resultat enda. |
| 2. Det er en målsetting at de politiske kontaktene og nye aktivister får dra på minst en landskonferanse. | Line Karlsvik dro på kvinnekonferansen.Rikke Sørdahl dro på på fagligpolitisk konferanse i SV.Yvonne Wold og Marit Aklestad har vært utvalgt av SV sentralt til å delta i Halvorsenprogrammet |
| 3. Utnytte venstresida sine merkedager 8. mars og 1. mai til fokus på SV-saker knyttet til disse dagene. | Gjort flere steder.Er det lokallag som trenger støtte fra fylkesstyret for å gjennomføre slikt? |
| 4. Lokal- og fylkeslag må engasjere seg i arbeidsprogramprosessen fram mot landsmøtet i 2017.  | Dette er gjort gjennom flere omganger. |
| 5. Representantskapsmøte/nominasjonsmøte i september. | Gjennomført. |
| 6. Skolering av/møte med medlemmer i alle kommuner der SV har lokallag. | Alle kommuner har hatt tilbud gjennom regionalt samarbeid. |
| 7. Sørge for gode regionale arrangement i fylket. | Gjennomført. |
| 8. Vi skal utforme en valgkampstrategi. | Valgkampgruppa har fått ansvaret for utforminga, og legger frem for styret. |
| 9. Rekruttering/vervekampanje i alle sammenhenger. | Gjennomført med godt resultat. |
| 10. Delta på flest mulig politiske debatter. | Gjennomført. |
| 11. Støtte opp om SU-lagene i fylket. | Mye lokal støtte til sU- lagene Nicolas Wilkinsson førte til opprettelse av SU-lag i Ålesund |
| 12. Pleie kontakt med andre lag og organisasjoner. | Gjennomført. Invitert Fagforbundet, Fellesforbundet, Utdanningsforbundet, Naturvernforbundet og Natur og ungdom, til møta våre. Hatt møte med Bondelaget, hatt appell på landbruksaksjon (Volda)  |

# Politisk arbeid:

I sammenheng med arrangementene som er listet opp over, inkludert uttalelser fra fylkesårsmøte og representantskapsmøte, har vi markert oss i solidaritet med kvinner i krig og på flukt, motstand mot regjeringens mangel på solidaritet i flyktning-krisa, ~~og~~ angrepene på den nordiske modellen, klimakampen, mot oljeboring og sjødeponi og for utslippskutt.

**Årsmelding fra fylkestingsgruppa:**

Det har vært fire fylkestingssamlinger i løpet av 2016. Fylkestingsgruppa, som består av Anders Lindbeck, Viggo Jordahl, og Yvonne Wold, har hatt møter i forkant av hver av de fire samlingene. Viggo har vært fast representant i utvalget for kultur og folkehelse, og Yvonne har vært fast representant i regional- og næringsutvalget, mens Anders har møtt som vara i utdanningsutvalget ved et tilfelle.

Noen viktige saker i året som har gått:

I apriltinget var vi med å endre driftsbudsjettet, ved å øke ramma for fagopplæring og lærlingetilskudd, ramma til den kulturelle spaserstokken, og å kjøpe aksjer i Nordic Light AS.

Den saken som skapte mest debatt i april, var saken om målform for fylkeskommunen. Her gikk SV inn for at nynorsk fortsatt skal være administrasjonsspråket. Slik ble også vedtaket i en 25/22-avstemming.

Regionreformen har vært en av de andre store sakene i fylkestinget dette året. SV har gått inn for å bevare dagens region, med grensejusteringer.

I behandling av grunnlagsdokumentet for NTP ba SV om punktvis avstemming, slik at vi kunne stemme for alle gode trafikktiltak i fylket, men samtidig stemme mot f.eks Møreaksen og ferjefri E-39.

I oktobertinget foreslo SV at fylkeskommunen skal prioritere å plassere midler i grønne obligasjoner, der disse oppfyller fylkeskommunen sine vanlige rating-krav til obligasjoner. Forslaget ble vedtatt.

I desembertinget foreslo SV at elever med voksenrett skal regnes med når tilbud ved de videregående skolene vurderes, men forslaget fikk bare 15 av 47 stemmer, og falt.

I budsjettet kom vi sammen med resten av posisjonen med forslag om å legge inn langt mer penger til gang- og sykkelveier enn administrasjonen hadde foreslått. Dette ble vedtatt.

Ellers har vi støttet å gi tilskudd til bygging av hall over kunstisbanen i Kristiansund, støttet ønsket om å opprettholde neonatalavdeling i Ålesund for de minste barna, osv.

Vi har kommet med tilleggsforslag i noen.

Fylkeslederen ble frikjøpt for å hjelpe fylkestingssrepresentanten og synliggjøre SV under dag to av fylkestingssamlinga i desember.

Av nyhetsoppslag har vi også fått:

Desember - et om lakseskatt: [http://www.rbnett.no/nyheter/2016/12/06/–-Lakseskatt-er-rettferdig-13892097.ece](http://www.rbnett.no/nyheter/2016/12/06/%2525E2%252580%252593-Lakseskatt-er-rettferdig-13892097.ece)

Oktober - et om SV-vedtak om grønne obligasjoner: [http://www.smp.no/nyheter/2016/10/18/Vil-flytter-midler-over-i-grønne-obligasjoner-13661929.ece](http://www.smp.no/nyheter/2016/10/18/Vil-flytter-midler-over-i-gr%2525C3%2525B8nne-obligasjoner-13661929.ece)

Juni - et med kritikk av MDG: [http://www.smp.no/nyheter/2016/06/14/SV-ut-mot-John-John-og-Miljøpartiet-–-Er-opptatt-av-kaniner-og-blomsterkasser-12888281.ece](http://www.smp.no/nyheter/2016/06/14/SV-ut-mot-John-John-og-Milj%2525C3%2525B8partiet-%2525E2%252580%252593-Er-opptatt-av-kaniner-og-blomsterkasser-12888281.ece)

April - fellesoppslag om landbruk: <https://www.nrk.no/mr/bonden-haper-dette-besoket-skal-gi-dei-meir-pengar-1.12908736>

Februar - leserinnlegg om kompetansekrav:

[http://www.rbnett.no/meninger/leserinnlegg/2016/02/29/Ja-til-kompetanse-nei-til-avskilting-av-lærerne-12216183.ece](http://www.rbnett.no/meninger/leserinnlegg/2016/02/29/Ja-til-kompetanse-nei-til-avskilting-av-l%2525C3%2525A6rerne-12216183.ece)

Februar - oppslag om fylkesårsmøtet: <http://www.rbnett.no/nyheter/2016/02/21/Utfordret-av->«blårussen»-12188445.ece

SVs representant i Kultur – og folkehelseutvalet Viggo Jordahl er spesielt opptatt av å synliggjøre fylkeskommunens rolle og ansvar som er beskrevet i Folkehelselovens kapittel 4. Representanten har i utvalget gitt uttrykk for bekymring for skadelig luftforurensing spesielt og farene ved utslipp fra fly inkludert usikkerhetene ved effektene av klimafixing.

I utvalget har SV også støttet Naturvernforbundets klage om at fylkeskommunen ikke tar hensyn til naturmangfaldsloven i tildelingssaker til frilufts- og idrettsanlegg. SV har i utvalget påpekt at naturmangfaldsloven må vurderes i alle saker som vedrører inngrep i natur og miljø.

Ved behandling av planprogram for Regional delplan for museum i kulturutvalet 4.mai ble det en utfordring fra representanten sin side at Møre og Romsdal SV v/ fylkesstyre hadde sendt inn en høringsuttalelse til delplanen. Under behandlingen kunne representanten ikke drøfte saken fritt men måtte forholde seg til fylkespartiets høringsuttale. Høringsuttalelsen var ukjent for SVs representant før behandlingen av saken. Dette reiser også en prinsipiell side; er det riktig at et politisk parti sender inn en høringsuttalelse til en sak som partiet skal behandle?

Politiske prioriteringer for 2016

|  |  |
| --- | --- |
| **Prioriterte politiske kategorier:** | **Markeringer i media, fylkesting og blant velgere:** |
| Næring: | Fråsegner om Bygg nye kystvaktskip og ferjer, Framtidsfylket Møre og Romsdal og næringspolitikk; møte med Bondelaget |
| Miljø: | Fråsegn om Ja til klimahandling, nei til nye leiteområde og om Lyntog |
| Udanning: | Fråsegner om Ja til kompetanse, nei til avskilting, lærartettleik og Globalskulen |
| Feminisme: | SV sviktar aldri i homopolitikken/ familiepolitikken, 8. mars med flykningfokus,  |
| Det offentlege velferdssystemet: | Kampen mot velferdsprofitørene fortsetter. |
| Helse: | SV held fast på støtten til fullverdige lokalsjukehus |
| Samferdsel: | Lagt ned symbolsk grunnstein for lyntogtraseen Oslo-Trondheim med grein til åndalsnes, invitert Norsk Bane til rep.møtet, Spydspiss i kampen mot Møreaksen. |
| Arbeidsliv:  | Delteke på LO-konferansar |
| Forskjellssamfunnet: | Fleire lokallag deltok i kampanjen mot Forskjells-Norge  |
| Mottak av flyktningar: | Godt arbeid i mange kommunestyrer- SV har blant annet gått i spisse mot nedleggelse av mottaket i Volda. |
| Internasjonal solidaritet: | Fråsegn om skadelege bokstavar-mot TTIP, TISA og EØS |
| EØS: | Sjå over |

Møre og Romsdal SV har jevnlig kommet med kritiske kommentarer til regjeringa sin politikk, i hovedsak på sosiale medier. Fylkeslaget har markert standpunkt i viktige saker, og trappet opp etter at 1.kandidaten til Stortingsvalget kom på plass. Fylkesstyret har dannet politiske verksted som resulterte i politiske innspill til SV sentralt. Verkstedene var både som fysiske møter, telefonmøter og digital skriftlig utveksling.